CELEX: 62004TA0161
Language: sk
Date: 2011-07-07 00:00:00
Title: Vec T-161/04: Rozsudok Všeobecného súdu zo 7. júla 2011 — Valero Jordana/Komisia [ „Prístup k dokumentom — Nariadenie (ES) č. 1049/2001 — Zoznam úspešných uchádzačov verejného výberového konania a individuálne rozhodnutia týkajúce sa vymenovania úradníkov — Zamietnutie prístupu — Výnimka vzťahujúca sa na ochranu súkromia a integrity jednotlivca — Ochrana osobných údajov — Nariadenie (ES) č. 45/2001“ ]

13.8.2011   
            
            
               SK
            
            
               Úradný vestník Európskej únie
            
            
               C 238/14
            
         Rozsudok Všeobecného súdu zo 7. júla 2011 — Valero Jordana/Komisia
   (Vec T-161/04) (1)
   
   (Prístup k dokumentom - Nariadenie (ES) č. 1049/2001 - Zoznam úspešných uchádzačov verejného výberového konania a individuálne rozhodnutia týkajúce sa vymenovania úradníkov - Zamietnutie prístupu - Výnimka vzťahujúca sa na ochranu súkromia a integrity jednotlivca - Ochrana osobných údajov - Nariadenie (ES) č. 45/2001)
   2011/C 238/19
   Jazyk konania: španielčina
   
      Účastníci konania
   
   
      Žalobca: Gregorio Valero Jordana (Brusel, Belgicko) (v zastúpení: M. Merola, advokát)
   
      Žalovaná: Európska komisia (v zastúpení: pôvodne P. Aalto a E. Adserá Ribera, neskôr E. Adserá Ribera a P. Costa de Oliveira, splnomocnení zástupcovia)
   
      Vedľajší účastníci, ktorí v konaní podporujú žalobcu: Dánske kráľovstvo (v zastúpení: B. Weis Fogh a J. Jørgensen Søren, splnomocnení zástupcovia), Švédske kráľovstvo (v zastúpení: pôvodne A. Kruse a K. Norman, neskôr A. Falk, S. Johannesson, K. Petkovska a C. Meyer-Seitz, splnomocnení zástupcovia) a Európsky dozorný úradník pre ochranu údajov (EDÚOÚ) (v zastúpení: H. Hijmans, H. Kranenborg a R. Barceló, splnomocnení zástupcovia)
   
      Predmet veci
   
   Návrh na zrušenie rozhodnutia Komisie z 10. februára 2004, ktorým zamietla žiadosť žalobcu o prístup k zoznamu úspešných uchádzačov verejného výberového konania A7/A6 KOM/A/637 a k individuálnym rozhodnutiam, ktorými boli vymenovaní úradníci do funkcií triedy A6, s účinnosťou od 5. októbra 1995
   
      Výrok rozsudku
   
   
               1.
            
            
               Rozhodnutie Komisie Európskej únie z 10. februára 2004 o zamietnutí žiadosti, ktorú podal Gregorio Valero Jordana, o prístup k zoznamu úspešných uchádzačov verejného výberového konania A7/A6 KOM/A/637 a k individuálnym rozhodnutiam, ktorými boli vymenovaní úradníci do funkcií triedy A6, s účinnosťou od 5. októbra 1995, sa zrušuje.
            
         
               2.
            
            
               Komisia znáša svoje vlastné trovy konania a je povinná nahradiť trovy, ktoré vynaložil Gregorio Valero Jordana.
            
         
               3.
            
            
               Švédske kráľovstvo znáša svoje vlastné trovy konania.
            
         
               4.
            
            
               Európsky dozorný úradník pre ochranu údajov (EDÚOÚ) znáša svoje vlastné trovy konania.
            
         
               5.
            
            
               Dánske kráľovstvo nevystupuje vo veci T-161/04 ako vedľajší účastník konania.
            
         
               6.
            
            
               Dánske kráľovstvo znáša vlastné trovy konania.
            
         
               7.
            
            
               G. Valero Jordana, Komisia, Švédske kráľovstvo a EDÚOÚ znášajú vlastné trovy konania spojené so vstupom Dánskeho kráľovstva do konania.
            
         
      (1)  Ú. v. EÚ C 168, 26.6.2004.